laion/Wikipedia-Exotic huggingface dataset:
פורטונה קלן

מועדון כדורגל פורטונה קלן הוא מועדון כדורגל גרמני, המשחק בעיר קלן שבגרמניה. המועדון משחק בליגה הגרמנית השלישית. המועדון נוסד בשנת 1948 מאיחוד של 3 מועדוני כדורגל. המועדון שיחק לאורך השנים בליגות אזוריות. בעונת 1972/1973 הגיע לרבע גמר גביע הליגה הגרמנית והפסיד לקבוצת איינטרכט פרנקפורט. בסוף העונה העפיל לעונתו היחידה עד כה בליגת העל הגרמנית. בעונת 1973/1974 הגיע לשמינית גמר הגביע הגרמני והפסיד לקבוצת הנובר 96. בסוף העונה ירד מליגת העל הגרמנית לליגה הגרמנית השנייה. המועדון שיחק 26 עונות ברציפות בליגה הגרמנית השנייה מעונת 1974/1975 ועד עונת 1999/2000. בעונת 1974/1975 הגיע לרבע גמר הגביע הגרמני והפסיד לקבוצת איינטרכט פרנקפורט. בעונת 1982/1983 הגיע בפעם היחידה עד כה לגמר הגביע הגרמני והפסיד ליריבה העירונית קבוצת פ.צ. קלן. בעונת 1986/1987 הגיע לשמינית גמר הגביע הגרמני והפסיד לקבוצת דרמשטדט. בעונת 1987/1988 הגיע לרבע גמר הגביע הגרמני והפסיד לקבוצת בוכום. בעונות 1988/1989, 1991/1992, 1994/1995 הגיע לשמינית גמר הגביע הגרמני והפסיד לקבוצות ורדר ברמן, בורוסיה מנשנגלדבך, ופ.צ. קייזרסלאוטרן בהתאמה. בסוף עונת 1999/2000 ירד מהליגה הגרמנית השנייה לליגה השלישית שהייתה ליגה אזורית. בסוף עונת 2001/2002 ירד לליגה הרביעית ובסוף עונת 2004/2005 ירד לליגה החמישית. בסוף עונת 2010/2011 עלה מהליגה החמישית לליגה הרביעית. בסוף עונת 2013/2014 עלה מהליגה הרביעית לליגה הגרמנית השלישית. הגביע הגרמני: גמר (1): 1982/1983 גביע הליגה הגרמנית: רבע גמר (1): 1972/1973 גרמניה הנס יורגן גדה גרמניה יוהנס לינסן גרמניה דירק לוטנר מדיה וקבצים בנושא פורטונה קלן בוויקישיתוף אתר האינטרנט הרשמי של פורטונה קלן (בגרמנית) פורטונה קלן, ברשת החברתית פייסבוק פורטונה קלן, ברשת החברתית אקס (טוויטר) פורטונה קלן, ברשת החברתית אינסטגרם פורטונה קלן, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu
אלון גילון

אלון גילון (8 בינואר 1942 – 9 באוקטובר 2014) היה משפטן ישראלי, מזכיר ורשם בית המשפט העליון וסגן מנהל מערכת בתי המשפט הישראלית. גילון נולד בשנת 1942, בנם של זוג משפטנים: קולין גילון (גלקמן), פרקליט המדינה השלישי, וסעדה (לבית פרומקין), יועצת משפטית במשרדי הממשלה והמשנה ליועץ המשפטי לממשלה. מצד אמו הוא נכדו של השופט גד פרומקין, שהיה השופט היהודי היחיד בבית המשפט העליון בימי המנדט הבריטי, ונינם של ישראל דוב פרומקין, מחלוצי העיתונות העברית בארץ ישראל, עורך עיתון "החבצלת", ושל אהרן אייזנברג, חלוץ, איש העלייה הראשונה, ממקימי המושבה רחובות. אחותו היא יעל שילוח ואחיו הצעיר הוא כרמי גילון. את לימודיו התיכוניים עשה בבית הספר החקלאי הכפר הירוק. למד משפטים באוניברסיטה העברית בירושלים וסיים בשנת 1968. במהלך לימודיו התפרנס כפקיד עזר בבית המשפט. התמחה בפרקליטות המדינה וב־1969 הוסמך כעורך דין. ב־1973 התמנה כמזכירו הראשי של בית המשפט העליון. בדצמבר 1977 התמנה שופט שלום, תוך כוונה למנותו לסגן רשם בבית המשפט העליון, במקביל למינויו כשופט שלום. בשנים 1983–1985 כיהן כמרכז ועדת בכור לחקירת רצח ארלוזורוב. ב־1995 קודם לתפקיד רשם בית המשפט העליון. ב־1996 החל מכהן כסגן מנהל מערכת בתי המשפט. בתפקיד זה החזיק עד פרישתו לגמלאות ב־2011. במשך שנים רבות, גם בהיותו שופט, שיחק כדורסל במסגרת קבוצת בית הנוער העברי הירושלמי. היה חבר דירקטוריון בחברת המתנ"סים והמרכזים הקהילתיים "בית הנוער העברי בירושלים". גילון נישא תחילה למאיה, וממנה היה אב לבן ולבת. לאחר גירושיו נישא בשנית לאילנה. גילון התגורר במבשרת ציון. הוא נפטר ב-9 באוקטובר 2014, בגיל 72, לאחר שנים שבהן היה חולה סרטן. הותיר אחריו את אשתו אילנה גילון, ושני ילדים. נקבר בבית העלמין גבעת שאול בירושלים. השף קולין גילון הוא בנו של אלון. אלון גילון, באתר הרשות השופטת אורי ישראל פז, השופט אלון גילון הלך לעולמו בגיל 72, תקדין, 12 באוקטובר 2014 מתה סעדה גילון, דבר, 10 בנובמבר 1974. תארי בוגר במשפטים, דבר, 19 בפברואר 1968. הר שומרון שלנו, דבר, 30 ביולי 1974. פרופ מ. אלון הומלץ לכהונת שופט בביהמ"ש העליון, דבר, 1 בדצמבר 1977; הנשיא השביע שופטים חדשים, דבר, 14 בדצמבר 1977. הנשיא השביע שופטים חדשים, דבר, 14 בדצמבר 1977. ועדת החקירה בעניין רצח ארלוזורוב, מעריב, 17 בדצמבר 1982; הוועדה לחקירת רצח ארלוזורוב החלה בעבודתה, דבר, 20 באפריל 1983; השופט אלון גילון, דבר, 30 במאי 1983. ברוך מאירי, יופי של סל, אדוני השופט, מעריב, 7 ביולי 1985. השופט אלון גילון: מודעת אבל באתר "אבלים".
מרדכי שפס

מרדכי שפס (נולד בשנת 1957) הוא אלוף-משנה במילואים בצה"ל, שירת כמפקד גדוד 12 (ברק) וכמפקד חטיבת הגזרה המערבית של יחידת הקישור ללבנון. שפס למד בפנימייה הצבאית שליד בית הספר הריאלי בחיפה.עם גיוסו לצה"ל בשנת 1975 שובץ שפס בחטיבת גולני. בגולני עבר שפס מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה. בהמשך שימש כמפקד פלוגה ובשנים 1982-1981 פיקד על פלנ"ט גולני. לאחר מכן שימש כקצין המבצעים של חטיבת גולני ולחם במלחמת לבנון הראשונה. לאחר מכן שימש כמפקד גדוד 12 (ברק) והוביל אותו בעת הלחימה בדרום לבנון. בהמשך פיקד על החטיבה המערבית ביחידת הקישור ללבנון, חטיבת ירושלים וכמפקד גדוד צוערי חי"ר בבה"ד 1. מרדכי שפס, באתר "בהשקט ובבטחה". פליקס פריש, "זה המפקד", מעריב מוסף "סופשבוע", ‏ 26.01.2007, עמוד 30. מפקדים, באתר גדס"ר גולני. משה (צ'יקו) תמיר, מלחמה ללא אות, הוצאת מערכות - משרד הביטחון, 2005, עמוד 13. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
אייל אסרף

אייל אסרף (נולד ב-24 בינואר 1972) הוא קצין בצה"ל בדרגת אלוף-משנה, המשמש מפקד מגמת אוגדות בבית הספר לפו"ש (פיקוד ושליטה) בזרוע היבשה. קודם לכן שימש סגן מפקד עוצבת געש ומפקד חטיבת עודד. אסרף נולד וגדל בקריית גת להורים שעלו ממרוקו. לאחר סיום לימודיו התיכוניים למד בישיבת עטרת ירושלים. התגייס לצה"ל בשנת 1991, שובץ בחטיבת גולני והתקבל לסיירת גולני. עבר הכשרה כלוחם, קורס מ"כים חי"ר וקורס קציני חי"ר. בסיום הקורס מונה למפקד צוות בבה"ד 1. באוגוסט 1994 שב לסיירת ושירת כמפקד צוות. לאחר סיום התפקיד פרש מצה"ל. בשנת 1999, לאחר שנתיים כאזרח, חזר לשירות צבאי כמפקד פלוגה בגדוד נצח יהודה. לאחר מבצע חומת מגן מונה למפקד פלנ"ט גולני. לאחר מכן שימש כסגן מפקד גדוד 51. בהמשך מונה לסגן מפקד בא"ח גולני. לאחר מכן שימש כקצין אג"ם של חטיבת גולני, בין היתר במהלך מלחמת לבנון השנייה. לאחר לימודים, הועלה לדרגת סא"ל ומונה למפקד גדוד 906, ושימש בתפקיד בין השנים 2006–2008. בהמשך חזר לחטיבת גולני ומונה בשנת 2010 למפקד בא"ח גולני, תפקיד בו שירת עד שנת 2012. לאחר מכן מונה לסגן מפקד חטיבת גולני בין השנים 2012–2013. בשנת 2013 הועלה לדרגת אל"ם ומונה למפקד חטיבת עודד, ובמקביל מונה למפקד צוות בקורס מפקדי פלוגות, בתפקידיו שירת עד שנת 2015. בשנת 2015 מונה לסגן מפקד עוצבת געש, ושימש בתפקיד עד שנת 2017. בשנת 2018 מונה למפקד מגמת אוגדות בבית הספר לפו"ש בזרוע היבשה. אסרף מתגורר ביישוב עלי, נשוי לתמר, לשעבר דוברת מועצה אזורית מטה בנימין, ואב לחמישה ילדים. עפרה לקס, הסברה עכשיו, באתר ערוץ 7, 9 באוגוסט 2012 אנשיל פפר, מפקד בט"ר גולני נאבק על גישור המתח בין הדת לצבא, באתר הארץ, 18 בנובמבר 2011 שי לוי, ‏מפקדי הפלוגות לעתיד מתרגלים כניסה לעזה, באתר ‏מאקו‏, 25 במאי 2015 לילך שובל, גולני חובשת כיפה, באתר ישראל היום, 6 בינואר 2010 עפרה לקס, הסברה עכשיו, באתר ערוץ 7, 9 באוגוסט 2012 יואב זיתון, "יצאו פצועים על אלונקה, הכוח הרג 10 מחבלים": קולות הקשר מקרב בינת ג'בל נחשפים, באתר ynet, 10 ביולי 2016 אופיר הגלילי, כלל קציני חטיבת גולני ערכו השתלמות משותפת, באתר צה"ל (דרך ארכיון האינטרנט), 17 באוגוסט 2011 עמיחי אתאלי, "פוסט ציונות: הכירו את המתנחלות שכובשות, את הרשת". הכתבה המלאה כפי שעלתה באתר רוטר.נט, מעריב, 24 במאי 2013 רשימת המינויים החדשים בצה"ל, 27 בנובמבר 2017
הליכה על חבל

הליכה על חבל היא מיומנות הדורשת שיווי משקל וריכוז רבים. ההליכה מתבצעת לרוב ברגליים יחפות או בנעלי בד רכות. Slacklining - ספורט של הליכה על רצועת חבל אלסטית. Tightwire - הליכה על כבל מתוח, לרוב עם מוט לשיווי משקל. Highwire - הליכה על חבל בגבהים. לגובה אין הגדרה רשמית אך מקובל לחשוב שחבל המתוח מעל גובה שישה מטרים נחשב ל-Highwire. פיליפ פטי - הולך חבל צרפתי בסגנון Tightwire, מפורסם בעיקר בשל הליכתו בין שני מגדלי התאומים בשנת 1974. דין פוטר - הולך חבל בסגנון Slacklining, מטפס הרים וקופץ בסיס אמריקאי. מרי ספלטריני - האשה הראשונה שצעדה מעל מפלי ניאגרה. המושג משמש כביטוי לעיסוק בנושא רגיש "הולכת על חבל דק". סרט דוקומנטרי על דין פוטר, באתר יוטיוב Man On Wire, סרט דוקומנטרי על פיליפ פטי, באתר יוטיוב ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
עין הנץ

האם התכוונתם ל... "עין הנץ" – כינוי לתוצר לא מושלם של צירור אבן החן עין הנמר מערכת עין הנץ – מערכת משטרתית לניטור כלי רכב בספורט "עין הנץ" – אחת ממערכות "טכנולוגיית קו השער" בכדורגל, הבוחנות האם הכדור עבר את קו השער במלוא היקפו עין הנץ (טניס) (אנ') – טכנולוגיה המסייעת לשופטים בזיהוי מיקום נפילת כדור הטניס הוקאיי (פירושונים)
צ'ארלס קאודן קלארק

צ'ארלס קאודן קלארק (באנגלית: Charles Cowden Clarke;‏ 15 בדצמבר 1787 - 13 במרץ 1877) היה סופר וחוקר שייקספיר אנגלי. אביו של קלארק, ג'ון קלארק, היה מנהל באקדמיית קלארק באנפילד, שבין תלמידיה היה ג'ון קיטס. צ'ארלס קלארק לימד את קיטס קרוא וכתוב ועודד את אהבתו לשירה. הוא הכיר את צ'ארלס ומרי לם, ובהמשך התוודע אל שלי, לי האנט, סמיואל טיילור קולרידג', ויליאם האזליט, ויליאם מקרדי, צ'ארלס דיקנס, ויליאם גודווין ודאגלס ג'רולד. קלארק היה למו"ל מוזיקה, שותפו של אלפרד נובלו, וב-1828 נשא לאישה את אחות שותפו, מרי ויקטוריה, בתו הבכורה של וינסנט נובלו, שתתפרסם בהמשך חייה בקונקורדנציה שלה לשייקספיר, עבודה בה החלה בשנה שלאחר נישואיה. קאודן קלארק הוציא לאור מספר רב של ספרים שימושיים וערך את הטקסט למהדורה של ג'ון ניקולס של משוררים בריטיים. עבודתו החשובה ביותר עסקה בהרצאות שניתנו בין 1834 ל-1856 על שייקספיר ונושאי ספרות אחרים. כמה מן הסדרות הבולטות ביותר יצאו לאור, בהן "דמויות ממחזות שייקספיר", בעיקר המשניות שבהן (1863), ו"דמויות ממחזות מולייר" (1865). בשנת 1859 הוציא לאור כרך של שירים מקוריים בשם "כרמינה מינימה". בשנת 1832 יזם שחקן הקריקט ג'ון ניירן שיתוף פעולה עם קלארק, שתיעד את זיכרונותיו של ניירן מתקופת המבלדון ופרסם אותם בהמשכים בכתב עת שנקרא "העיר". כעבור שנה, הופיעה סדרת המאמרים "שחקני הקריקט של זמני" כחלק ספר הדרכה בשם "המדריך לשחקן הקריקט הצעיר". הספר היה למקור חשוב להיסטוריה ולאישים של הקריקט בתקופת ג'ורג' השלישי והרביעי ועם הזמן נחשב לקלאסיקה הראשונה בספרות העשירה כיום של תולדות הקריקט. צ'ארלס קאודן קלארק, באתר אנציקלופדיה בריטניקה (באנגלית)
בז שחור

בז שחור (שם מדעי: Falco Concolor) הוא עוף דורס מהסוג בז השייך למשפחת הבזיים. צבע נוצות הגב, הכנפיים והראש של הבזים הבוגרים הוא אפור כחלחל, ואצל הצעירים קצוות הכנפיים והראש בהירים יותר. נוצות הבטן צהובות עם פסים אפורים. הגרון, העורף והלחיים בצבע צהוב קרם. כנפי הבז ארוכות ושפיציות וזנבו ארוך. אורכו כ-35 סנטימטרים, ומשקלו כ-150 גרם. בלסתו העליונה בליטה דמוית שן, ובמקביל לה נמצאת פגימה בלסת התחתונה. הנחיריים מעוגלים ויש פגימה ביניהם. הבז השחור תופס את טרפו באוויר. הבז השחור מקנן באזור קרן אפריקה, חצי האי ערב והמזרח התיכון. חורף בעיקר במדגסקר ובחופים המזרחיים של דרום אפריקה. הבז השחור מקנן בסביבות חמות וצחיחות: צוקים, איים סלעיים קטנים והרי מדבר. תקופת הרבייה היא בסתיו, עם נדידות ציפורים קטנות מהן הבז ניזון. את שאר השנה, מבלה הבז במרחבי דשא, ובמרחבים פתוחים עם עצים. הבז השחור מקנן בישראל בדרום מדבר יהודה, בנגב ובאילת. בעבר המידע עליו היה מועט ולכן גם הניחו שאין סכנה משמעותית לקיומו. לאחר מחקרים שנערכו לפני שנים אחדות נמצא שאוכלוסיית הבזים השחורים מצויה בסיכון. העובדה כי האוכלוסייה המקננת מרוכזת במספר קטן יחסית של מושבות תורמת למצב העדין של הבזים השחורים. רוב המושבות מצויות במקומות לא נגישים ולכן רוב הסכנות אורבות לבזים השחורים דווקא בשטחי החריפה ובנתיבי הנדידה. הבז נודד בדרך כלל ביחידות, בזוגות או בלהקות קטנות. הוא מבלה את רוב יומו בתוך קינו. הוא מקנן בסוף יולי או באוגוסט, במושבות. העיתוי של הקינון מאוחר בשנה, מה שמאפשר לספק לאפרוחים ציפורי שיר כטרף. גודל התטולה נעה בין שתיים לשלוש ביצים, ותקופת הדגירה נעה בין 27 ל-30 ימים. הגוזלים מצמיחים נוצות כ32–38 ימים לאחר שהם בוקעים. הנקבה מטפלת במטלות הדגירה, והזכר מספק לה ולאפרוחים אוכל. מדיה וקבצים בנושא בז שחור בוויקישיתוף בז שחור, באתר ITIS (באנגלית) בז שחור, באתר NCBI (באנגלית) בז שחור, בבסיס הנתונים ARKive (באנגלית) בז שחור, באתר GBIF (באנגלית) Sooty Falcon. Global Raptors.org M.J. McGrady, M. Gschweng & W.A. Al-Fazari. Report on fieldwork to study the status and distribution of breeding sooty falcons (Falco concolor) on the northern islands of Oman. 2010 בז שחור באתר הרשימה האדומה של IUCN בז שחור, באתר הצפרות הישראלי Sooty Falcon, Falco concolor. BirdLife International ברק גרניט, מידד גורן ואיתי שני. סקר קינון בזים שחורים בנגב, דרום מדבר יהודה והרי אילת, סתיו 2011
מגה-עיר

מגה-עיר (Megacity), או: עיר-ענק, הוא מונח המשמש להגדרת מטרופולין גדולה, בעלת אוכלוסייה כוללת העולה על עשרה מיליון (10,000,000) בני אדם. גם אגד-ערים או אגד-מטרופולינים יכולים להיכלל בהגדרה זו. נכון ל-2024 קיימות ברחבי העולם 44 מגה-ערים, בהן אזורי מטרופולין כמו אלה של טוקיו, דלהי, מקסיקו סיטי וניו יורק, וערי-ענק כמו גואנגג'ואו ושאנגחאי. בראשית המאה ה-19, רק 3 אחוזים מכלל אוכלוסיית העולם, חיה בערים. עד 1850, עלה אחוז העירוניים באוכלוסיית העולם ל-6.4%, ועד סוף המאה (1900) לכדי 13.6%. ב־1950 התגוררו בערים כ־743 מיליון איש (29% מכלל אוכלוסיית העולם). ב־1970 הגיע נתח זה לכדי 38.6% מאוכלוסיית העולם וב־1985 התגוררו בערים 1.98 מיליארד תושבים (41% מכלל אוכלוסיית העולם). אוכלוסיית הערים העולמית בשנת 2008 כללה כ־3.4 מיליארד בני-אדם, המהווים כחצי מאוכלוסיית העולם. תהליך העיור מואץ משנה לשנה, ואם המגמה תימשך, צופים גורמי מחקר של האו"ם, כי בסביבות שנת 2030 שלושה מתוך חמישה בני אדם יגורו בערים. האוכלוסייה העירונית שעמדה במפנה המאות ה-20 וה-21 על כ-3 מיליארד בני אדם, תגדל, ותעמוד על כ-5 מיליארד. סקרים ותחזיות מצביעים על כך שהצמיחה העירונית הגדולה במהלך 25 השנים הבאות, תהיה במדינות מתפתחות. תופעה זו תורמת להיווצרותן של מגה-ערים, גם במדינות בהן הכלכלה המקומית מתקשה לעמוד בנטל ניהולן של ערים מסדר גודל כזה, על אוכלוסייתן. מיליארד אנשים, כמעט שביעית מאוכלוסיית העולם, חיו בראשית העשור השני של המאה ה-21 בתנאי עוני בערים. מעל 90% מהאוכלוסייה העירונית של אתיופיה, מלאווי ואוגנדה, כבר חי בשכונות עוני. מגלופוליס מאירה שגב וצביה פיין, אנשים ויישובים: ספר לימוד בגאוגרפיה. תל אביב: מט"ח, תשס"ז 2007. (בעיקר: יחידה ד, פרק שלישי). גרסה מקוונת של הספר (לבעלי הרשאה), באתר "כותר". מדיה וקבצים בנושא מגה-עיר בוויקישיתוף אתר "כח משימה למגה-ערים", המכיל מידע רב על מגה-ערים ברחבי העולם. שחר סמוחה, ‏ערי מדינה: המגה-ערים שלא סופרות את הממשלות מנסות להציל את עצמן ואת כדור הארץ, באתר גלובס, 3 באוגוסט 2019 Saarah Ghazi, Rise of new megacities will drive global urban growth, Oxford Economics, ‏2024-01-26 (באנגלית אמריקאית)
אצטדיון באלאידוס

האצטדיון העירוני באלאידוס (גליסית: Estadio Municipal de Balaídos, תעתיק: באלאיד'וס), הידוע גם בשם אבנקה-באלאידוס (בספרדית: Abanca-Balaídos) מטעמי חסות, הוא אצטדיונה הביתי של קבוצת הכדורגל סלטה ויגו, מהליגה הספרדית. ב-1924 קבוצה של אנשי עסקים עשתה צעד ראשון לבניית האצטדיון ורכשה שטח של 75,000 מטר מרובע שעליו עתיד היה להיבנות האצטדיון. לאחר שנתיים הוקמה החברה שעסקה בבניית האצטדיון בפועל. האצטדיון נחנך לראשונה ב-30 בדצמבר 1928 כאשר המשחק הראשון היה בין סלטה ויגו הביתית לקבוצה הבסקית ריאל אוניון. במשחק נכחו 22,000 צופים ושחקנה של סלטה ויגו, גראסיליאנו, היה לכובש הראשון בהיסטוריה של האצטדיון. המשחק הסתיים בתוצאה 7-0 לקבוצה הביתית. לקראת מונדיאל 1982 עבר האצטדיון שיפוץ, שני במספר, כאשר אחד היציעים נבנה מחדש, שניים שופצו ובנוסף נבנה יציע חדש. במונדיאל האצטדיון אירח שלושה משחקים בסיבוב הראשון במסגרת בית א': 14 ביוני: איטליה איטליה 0-0 פולין פולין 18 ביוני: איטליה איטליה 1-1 פרו פרו 23 ביוני: איטליה איטליה 1-1 קמרון קמרון בעונת 2002/2003 העפילה סלטה ויגו לראשונה בתולדותיה לליגת האלופות, ובשל כך נאלץ לעבור שיפוץ על מנת לעמוד בדרישות של אופ"א לאירוח משחקים במפעל. שיא הצופים למשחק באצטדיון נקבע בשנת 1982, כאשר 45,000 צופים נכחו במשחק מול חטאפה. בשנת 2015 החל האצטדיון לעבור תהליך מודרניזציה הדרגתי במסגרתו יבנו היציעים מחדש קרוב לכר הדשא, גג חדש יותקן מעל היציעים ומעטפת האצטדיון תחודש. בשנת 2023 הסתיימה בנייתו מחדש של היציע המזרחי. היציע המערבי היציע הדרומי לפני שנבנה מחדש היציע הדרומי, 2000 מדיה וקבצים בנושא אצטדיון באלאידוס בוויקישיתוף האצטדיון ב-Stadiumguide Concluye la campaña de altas para la temporada 2023/24 con más de 20.000 abonados, RC Celta, ‏2023-08-03 (ב־European Spanish) Novo Balaídos באתר StadiumD Atlántico, Marcador se abre al público, Atlántico, ‏2023-05-06 (בספרדית)
הארמייה השביעית (ורמאכט)

הארמייה השביעית הייתה ארמייה גרמנית שפעלה במלחמת העולם השנייה. הארמייה השתתפה במערכה על צרפת ב-1940, ונשארה לתפקד ככוח שמירה בצרפת הכבושה. ביוני 1944, הארמייה לקחה חלק בפלישה לנורמנדי, וכמעט וחוסלה בקרב פאלז באוגוסט 1944. היא השתתפה בקרב על הבליטה בדצמבר 1944. היא נכנעה לכוחות אמריקאיים ב-8 במאי 1945. הארמייה השביעית הוקמה ב-25 באוגוסט 1939, בשטוטגרט. במערכה על צרפת ב-1940, הייתה הארמייה חלק מקבוצת ארמיות C בפיקודו של גנרל וילהלם פון לב. עם סיום המערכה, נשארה הארמייה בצרפת הכבושה, ושימשה ככוח שמירה. במהלך הפלישה לנורמנדי ב-6 ביוני 1944, נפל חלק גדול מעול הלחימה על הארמייה השביעית. עד ה-18 ביוני, איבדה הארמייה 97,000 איש, לרבות 7 גנרלים. ב-28 ביוני מת מפקד הארמייה, גנרל פרידריך דולמן מהתקף לב. תחת לחץ בלתי פוסק מצד בעלות הברית, נסוגו הגרמנים לאט מנורמנדי, והארמייה השביעית, יחד עם הארמייה ה-15 נלכדו בכיס פאלז באוגוסט 1944, שם הארמייה השביעית איבדה את מרבית הציוד שלה וכמעט וחוסלה. שרידים מהארמייה נמלטו מהכיס לעבר הגבול הגרמני. במהלך חודשי סתיו 1944, הארמייה תפסה עמדות מגננה באזור גבול בלגיה-לוקסמבורג. הארמייה השביעית הייתה אחת משלוש הארמיות ששימשו למתקפה בארדנים, בקרב על הבליטה, בדצמבר 1944. תפקידה היה להגן על אגפה הדרומי של ארמיית הפאנצר החמישית. היא התגוננה למול המתקפה של הארמייה השלישית האמריקנית, אך לא הצליחה למנוע מהאמריקאים להתקדם לעבר האגף הדרומי של הבליטה. בשלביה האחרונים של המערכה בארדנים נסוגה הארמייה השביעית לעבר החומה המערבית. הארמייה השביעית נכנעה לארמייה השלישית האמריקנית בבוהמיה ב-8 במאי 1945. פרידריך דולמן (25 באוגוסט 1939 - 28 ביוני 1944) פאול האוסר (28 ביוני 1944 - 21 באוגוסט 1944) היינריך אברבאך (21 באוגוסט 1944 - 31 באוגוסט 1944) אריך ברנדנברגר (31 באוגוסט 1944 - 21 בפברואר 1945) הנס פלבר (22 בפברואר 1945 - 25 במרץ 1945) הנס פון אובסטפלדר (26 במרץ 1945 - 8 במאי 1945) הארמייה השביעית, באתר Axis History
פאבלט

פָֿאבְּלֶט (מאנגלית: Phablet - הלחם שנוצר מחיבור השמות טלפון וטאבלט) הוא סוג של טלפון חכם אשר משלב בין הפונקציות של טלפון חכם ומחשב לוח. הפאבלטים גדולים יותר מרוב הטלפונים החכמים, אך ממדיהם אינם גדולים דיים כדי למקמם בקטגוריית מחשבי לוח או מיני טאבלטים. גודל המסך של הפאבלט נע בין 14.5 ל-17.5 בסנטימטרים ולעיתים הוא מצויד בעט סטיילוס. מכשיר ה-Steak מתוצרת חברת דל נחשב לפאבלט הראשון ששווק. בינואר 2013 דיווחה חברת IHS כי במהלך 2012 נמכרו ברחבי העולם כ-25.6 מיליון מכשירי פאבלט. החברה העריכה אז כי כמות הפאבלטים שיימכרו ב-2013 תגדל ל-60.4 מיליון, וכי ב-2016 תעמוד כמות הפאבלטים שיימכרו על כ-146 מיליון יחידות. חברת ברקליס העריכה כי היקף המכירות של הפאבלטים יעלה מ-27 מיליון יחידות ב-2012 ל-230 מיליון יחידות ב-2015. בספטמבר 2013 דיווחה חברת המחקר IDC כי המחקר שלה מצביע שמכירות הפאבלטים עקפו הן את מכירות המחשבים הניידים והן את אלה של מחשבי הלוח באסיה ברבעון השני של שנת 2013. ב-2013 צוין בבלוג הטכנולוגיה Engadget כי הגורמים הקריטיים לעלייה המשמעותית בפופולריות של הפאבלטים הם הירידה המשמעותית במחירי המסכים, התייעלות צריכת החשמל של המסכים, העלייה המשמעותית באורך חיי הסוללות, והחשיבות העולה לצפייה במולטימדיה במכשירים ניידים. מדיה וקבצים בנושא פאבלט בוויקישיתוף ניצן סדן, פון-זילה: קווים לדמותו של הפאבלט, להיט הסלולר הבא, באתר כלכליסט, 29 בינואר 2013 ניצן סדן, פאבלטים: אפל וסמסונג מכוונות לשוק הלא נכון, באתר כלכליסט, 12 בספטמבר 2014 samsung galaxy information — Samsung Galaxy Note 3 Neo Phablet For Business http://www.theregister.co.uk/2013/02/27/round_up_ten_phablets/ Will Making An iPhone Phablet Hurt Apple More Than It Will Help? - Forbes Sophie Curtis, ‏'Phablets' overtake tablets and laptops in Asia, The Telegraph, 2 September 2013 http://stadium.weblogsinc.com/engadget/distro/022213_DISTRO_book.pdf
מינים

האם התכוונתם ל... יהדות: ארבעת המינים שבעת המינים מינים – מי שסטו מעקרונותיה של היהדות נצרות: מינים (מסדר דתי) – מסדר נזירים קתולי המינים בנצרות – מי שסטו מעקרונותיה של הנצרות טבע: מין - (זכר ונקבה) מינים – חלוקה של יצורים שונים בטבע (Species) כלי נגינה: מינים – כלי נגינה תנ"כי צ'מבלו – כלי מקלדת בו מופק הצליל בפריטה על מיתר. עם תחיית העברית, יצחק אבינרי הציע לכנות את הכלי בשם התנ"כי 'מינים'
המוח הקדמי

המוח הקדמי (TA: Prosencephalon, באנגלית: Forebrain) הוא החלק הקדמי ביותר מתוך שלוש החלוקות הראשיות של המוח. שני מרכיביו העיקריים של המוח הקדמי הם המוח הגדול ומוח הביניים. המוח הגדול (Telencephalon) – המוח הגדול מפותח יותר בבני-אדם מאשר בכל יצור אחר. בהתאם לכך, זהו החלק הגדול ביותר של מוח האדם. המוח הגדול מכיל את הרכיבים הבאים: קליפת המוח גרעיני הבסיס המערכת הלימבית מוח הביניים (Diencephalon) – שמו של מוח הביניים נגזר מהמיקום שלו. זאת משום שהוא נמצא בין ההמיספירות של המוח הגדול לבין המוח האמצעי. מוח הביניים מכיל את הרכיבים הבאים: תלמוס היפותלמוס אפיתלמוס המוח הקדמי כולל את המרכזים הגבוהים המעורבים בשליטה על תפקודים סנסומוטוריים, אוטונומיים והורמונלים עבור ההתנהגות הרגשית ויכולות קוגניטיביות כמו למידה וזיכרון. תפקודים ניהוליים הם יכולת אינטגרטיבית גבוהה של המוח הקדמי, אשר מערבת יותר מאזור מוחי, גן או חומר עצבי אחד. התפתחות עוברית של המוח מדיה וקבצים בנושא המוח הקדמי בוויקישיתוף המוח הקדמי, באתר אנציקלופדיה בריטניקה (באנגלית) Neil R. Carlson, (2013). Physiology of Behavior. Boston: Pearson. רמי רחמימוב (2004). מהפכת המוח: תקשורת, מחלות נפש וסמים. רעננה: מכון ון ליר בירושלים הקיבוץ המאוחד. Binder, M. D., Hirokawa, N., Windhorst, U., & Hirsch, M. C. (2009). Encyclopedia of Neuroscience. Springer. Tripp, G., & Wickens, J. R. (2009). Neurobiology of ADHD. Neuropharmacology,57(7), 579-589.
אליפות וימבלדון 1907

אליפות וימבלדון 1907 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-24 ביוני והסתיימה ב-5 ביולי. תוכנית התחרות כללה תחרויות גברים, תחרויות נשים ותחרויות זוגות גברים. לראשונה הטניסאים הבריטיים לא זכו באף תואר. התחרות נערכה בשני שלבים. בשלב הראשון המתחרים חולקו ל-8 בתים. מנצח השלב הראשון עלה להתמודד מול מנצח אליפות וימבלדון 1906 על התואר. לתחרות זו נרשמו 80 טניסאים, מהם 68 מבריטניה. בגמר תחרות הגברים ארתור גור הפסיד לנורמן ברוקס (אוסטרליה). מכיוון שלורנס דוהרטי (מנצח אליפות וימבלדון 1906) לא התייצב למשחק הקובע, נורמן ברוקס זכה בניצחון טכני. בכך הוא הפך לאלוף וימבלדון ראשון בתחרות גברים שלא מהאיים הבריטיים. בתחרות הנשים השתתפו 42 טניסאיות (מהם 39 בריטיות) שחולקו ל-4 בתים. בגמר התחרות מיי סטן בונדי (מנצחת תחרות בשנת 1905) מארצות הברית נפגשה עם קונסטנס וילסון וניצחה אותה ב-2 מערכות. במשחק על התואר היא פגשה את דורותי דאגלס צ'יימברס (מנצחת אליפות וימבלדון 1906) וניצחה אותה ב-2 מערכות. בתחרות הזוגות השתתפו 29 זוגות שהתחרו על הזכות להתמודד על התואר במשחק נגד האחים דוהרטי, מנצחי אליפות וימבלדון 1906. אך מכיוון שהאחים לא נרשמו לתחרות היה ברור שמנצחי השלב הראשון יהיו אלופים. לתחרות נרשמו זוגות טניסאים ממספר מדינות, כמו בתחרות הגברים. בגמר התחרות הזוג האוסטרלי נורמן ברוקס/טוני וילדינג נפגש עם האמריקאים קארל בר/בליס רייט וניצח אותם ב-3 מערכות. בכך הזוג האוסטרלי הפך לאלוף וימבלדון ראשון בתחרות זוגות שלא מהאיים הבריטיים. האתר הרשמי של אליפות וימבלדון תוצאות משחקי גברים תוצאות משחקי זוגות תוצאות משחקי נשים
אליפות וימבלדון 1908

אליפות וימבלדון 1908 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-22 ביוני והסתיימה ב-3 ביולי. תוכנית התחרות כללה תחרויות גברים, תחרויות נשים ותחרויות זוגות גברים. באליפות וימבלדון 1907 טניסאים בריטיים לא זכו באף תואר. לתחרות 1908 רוב אלופי שנה שעברה לא התייצבו וטניסאים בריטיים ניצלו את ההזדמנות וניצחו בתחרויות. התחרות נערכה בשני שלבים. בשלב הראשון המתחרים חולקו ל-8 בתים. מנצח השלב הראשון היה אמור להתמודד מול מנצח אליפות וימבלדון 1907 על התואר. לתחרות זו נרשמו 64 טניסאים, מהם 48 מבריטניה. בגמר תחרות הגברים ארתור גור ניצח את הרברט רופר-בארט ב-5 מערכות. מכיוון שנורמן ברוקס (מנצח אליפות וימבלדון 1907) לא התייצב למשחק הקובע, ארתור גור זכה בניצחון טכני. כך הוא זכה בתואר נוסף (בפעם הראשונה הוא זכה בשנת 1901). בתחרות הנשים השתתפו 30 טניסאיות (מהן 29 בריטיות) שחולקו ל-2 בתים. בגמר התחרות שרלוט קופר (מנצחת תחרות בשנת 1895, 1896, 1898, 1901) נפגשה עם אגנס מורטון וניצחה אותה ב-2 מערכות. מכיוון שמיי סטן (מנצחת אליפות וימבלדון 1907) לא התייצבה למשחק הקובע, שרלוט קופר זכתה בניצחון טכני. בתחרות הזוגות השתתפו 34 זוגות שהתחרו על הזכות להתמודד על התואר במשחק נגד מנצחי אליפות וימבלדון 1907. מכיוון שנורמן ברוקס, שהיה חלק מהצמד המנצח בשנה הקודמת, לא נרשם לתחרות היה ברור שמנצחי השלב הראשון יהיו אלופים. לתחרות נרשמו זוגות טניסאים ממספר מדינות, כמו בתחרות הגברים. בגמר התחרות הזוג שכלל את טוני וילדינג (אוסטרליה), שהיה שותפו של נורמן ברוקס בשנה הקודמת, ויאשיהו ריצ'י (בריטניה) ניצח את הבריטים ארתור גור והרברט רופר-בארט ב-4 מערכות. כך טוני וילדינג זכה בתואר השני ברציפות בתחרות זוגות. האתר הרשמי של אליפות וימבלדון תוצאות משחקי גברים תוצאות משחקי זוגות תוצאות משחקי נשים